Document ID: 32010D0188

SKLEP KOMISIJE
z dne 29. marca 2010
o spremembi Priloge III k Odločbi 2003/467/ES v zvezi s priznanjem statusa, da so nekatere administrativne regije Poljske in Portugalske uradno proste enzootske goveje levkoze
(notificirano pod dokumentarno številko C(2010) 1912)
(Besedilo velja za EGP)
(2010/188/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti (1), in zlasti Priloge D(I)(E) k Direktivi,
ob upoštevanju naslednjega:
(1)
Direktiva 64/432/EGS določa, da se lahko države članice ali njihovi deli priznajo kot uradno prosti enzootske goveje levkoze za črede goveda, če so izpolnjeni nekateri pogoji iz navedene direktive.
(2)
Seznam regij držav članic, ki se jim je priznal status regij, uradno prostih enzootske goveje levkoze, je naveden v Prilogi III k Odločbi Komisije 2003/467/ES z dne 23. junija 2003 o uvedbi statusa nekaterih držav članic in regij držav članic, uradno prostih tuberkuloze, bruceloze in enzootske goveje levkoze glede čred goveda (2).
(3)
Poljska je Komisiji predložila dokumentacijo, ki dokazuje skladnost z ustreznimi pogoji iz Direktive 64/432/EGS glede 25 upravnih regij (okrožij) v okviru višjih upravnih enot (vojvodstev), in sicer Kujavsko-Pomorjanskega, Podlaškega in Mazovijskega vojvodstva, da bi se navedene regije lahko štele za regije na Poljskem, uradno proste enzootske goveje levkoze.
(4)
Pregled dokumentacije, ki jo je predložila Poljska, je potrdil, da je treba navedene regije (okrožja) priznati za regije na Poljskem, uradno proste enzootske goveje levkoze.
(5)
Portugalska je Komisiji predložila dokumentacijo, ki dokazuje skladnost z ustreznimi pogoji iz Direktive 64/432/EGS glede avtonomne pokrajine Azori, da bi se navedena regija lahko štela za regijo na Portugalskem, uradno prosto enzootske goveje levkoze.
(6)
Pregled dokumentacije, ki jo je predložila Portugalska, je potrdil, da je treba avtonomno pokrajino Azori priznati za regijo na Portugalskem, uradno prosto enzootske goveje levkoze.
(7)
Prilogo III k Odločbi 2003/467/ES je zato treba ustrezno spremeniti.
(8)
Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJI SKLEP:
Člen 1
Priloga III k Odločbi 2003/467/ES se spremeni v skladu s Prilogo k temu sklepu.
Člen 2
Ta sklep je naslovljen na države članice.
V Bruslju, 29. marca 2010

Labels: 0
18
6